Todmobile er íslensk popp - / rokkhljómsveit stofnuð af Þorvaldi Bjarna Þorvaldssyni , Andreu Gylfadóttur og Eyþóri Arnalds árið 1988 . Fyrsta hljómplata þeirra , Betra en nokkuð annað , kom út fyrir jólin 1989 og fékk mjög góða dóma . Önnur plata sveitarinnar , Todmobile , kom út fyrir jólin 1990 og varð metsöluplata . Hljómsveitin ákvað síðan að hætta 1993 . Þorvaldur Bjarni og Andrea stofnuðu Tweety árið eftir og Eyþór hóf samstarf við unnustu sína , Móeiði Júníusdóttur , í dúettinum Bong . 1996 kom Todmobile aftur saman og gaf út diskinn Perlur og svín . Eftir það hefur hljómsveitin komið saman við sérstök tækifæri þótt oft hafi langt liðið á milli . 2003 gaf hún út diskinn Sinfónía , með Sinfóníuhljómsveit Íslands og árið 2006 kom út sjötta breiðskífa þeirra , undir nafninu Ópus 6 . Árið 2010 tók Eyþór Ingi Gunnlaugsson við af Eyþóri Arnalds . Sagt er að nafn sveitarinnar “ TODMOBILE ” hafi komið til með þessum hætti . Nafnið fengu þau úr teiknimyndasögu sem vinur Þorvaldar var að fást við um svipað leyti . Þar ók ofurhetjan Tod D. Todson um á todmóbílnum … Hljómsveitin var stofnuð 1988 og gaf út lagið “ Sameiginlegt ” það ár , og er þess vegna 30 ára í ár . Fyrstu hljómsveitarmeðlimir voru : Andrea Gylfadóttir , Þorvaldur Bjarni Þorvaldsson og Eyþór Arnalds . Meðlimir Todmobile um þessar mundir eru : Andrea Gylfadóttir ( söngur ) – frá 1988 Þorvaldur Bjarni Þorvaldsson ( gítar ) – frá 1988 Eiður Arnarsson ( bassi ) – frá 1990 Ólafur Hólm ( trommur ) 1989 – 1990 / frá 1997 Kjartan Valdemarsson ( hljómbor ) 1989 – 1990 / frá 1991 Eyþór Ingi Gunnlaugsson ( söngur ) – frá 2010 Alma Rut ( söngur / bakrödd ) – frá 2010 Gréta Salóme ( söngur / bakrödd / fiðla ) – frá 2016